CELEX: C2007/183/02
Language: mt
Date: 2007-08-04 00:00:00
Title: Kawża C-6/05: Sentenza tal-Qorti tal-Ġustizzja (L-Ewwel Awla) ta' l- 14 ta' Ġunju 2007 (talba għal deċiżjoni preliminari tas-Symvoulio tis Epikrateias — il-Greċja) — Medipac — Kazantzidis AE vs Venizeleio-Pananeio (PE.S.Y. KRITIS) (Moviment liberu tal-merkanzija — Direttiva 93/42/KEE — Akkwist minn sptar ta' apparat mediku li għandu l-marka CE — Miżuri ta' sigurtà — Kuntratt pubbliku ta' provvista — Kuntratt li ma jilħaqx il-limitu għall-applikazzjoni tad-Direttiva 93/36/KEE — Prinċipju ta' trattament ugwali u l-obbligu ta' trasparenza)

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/2
            
         Sentenza tal-Qorti tal-Ġustizzja (L-Ewwel Awla) ta' l-14 ta' Ġunju 2007 (talba għal deċiżjoni preliminari tas-Symvoulio tis Epikrateias — il-Greċja) — Medipac — Kazantzidis AE vs Venizeleio-Pananeio (PE.S.Y. KRITIS)
   (Kawża C-6/05) (1)
   
   (Moviment liberu tal-merkanzija - Direttiva 93/42/KEE - Akkwist minn sptar ta' apparat mediku li għandu l-marka CE - Miżuri ta' sigurtà - Kuntratt pubbliku ta' provvista - Kuntratt li ma jilħaqx il-limitu għall-applikazzjoni tad-Direttiva 93/36/KEE - Prinċipju ta' trattament ugwali u l-obbligu ta' trasparenza)
   (2007/C 183/02)
   Lingwa tal-kawża: il-Grieg
   Qorti tar-rinviju
   Symvoulio tis Epikrateias
   Partijiet fil-kawża prinċipali
   
      Rikorrenti: Medipac — Kazantzidis AE
   
      Konvenut: Venizeleio-Pananeio (PE.S.Y. KRITIS)
   Suġġett
   Talba għal deċiżjoni preliminari- Symvoulio tis Epikrateias — Interpretazzjoni tad-Direttiva tal-Kunsill 93/36/KEE ta' l-14 ta' Ġunju 1993, li tikkoordina l-proċeduri għall-għoti ta' kuntratti pubbliċi ta' provvista (ĠU L 199, p. 1) u tad-Direttiva tal-Kunsill 93/42/KEE, ta' l-14 ta' Ġunju 1993, dwar mezzi mediċi (ĠU L 169, p. 1) — Rifjut ta' offerta li tikkonċerna prodotti li għandhom il-marka CE — Il-kwalità ta' l-imsemmija prodotti mhijiex tajba biżżejjed fir-rigward tal-protezzjoni tas-saħħa pubblika u ta' l-użu speċjali li għalih huma ntiżi — Proċedura ta' provvista ta' prodotti mediko-tekniċi lil sptar
   Dispożittiv
   
               1)
            
            
               Il-prinċipju ta' trattament ugwali u l-obbligu ta' trasparenza jipprekludu lil awtorità kontraenti li bdiet proċedura ta' sejħa għal offerti għall-provvista ta' apparat mediku u li ppreċiżat li dan l-apparat għandu jkun konformi mal-farmakopea Ewropea u jkollu l-marka CE milli tirrifjuta, direttament u mingħajr ma tiġi segwita l-proċedura ta' sigurtà prevista fl-Artikoli 8 u 18 tad-Direttiva tal-Kunsill 93/42/KEE, ta' l-14 ta' Ġunju 1993, dwar mezzi mediċi, kif emendata bir-Regolament (KE) Nru 1882/2003 tal-Parlament Ewropew u tal-Kunsill, tad-29 ta' Settembru 2003 għal raġunijiet relattivi għall-protezzjoni tas-saħħa pubblika, il-materjali proposti jekk huma jirrispettaw din il-kundizzjoni teknika rikjesta. Jekk l-awtorità kontraenti tikkunsidra li dawn il-materjali huma kapaċi jikkompromettu s-saħħa pubblika, hija obbligata tinforma b' dan lill-korp nazzjonali kompetenti sabiex tiġi applikata din il-proċedura ta' sigurtà.
            
         
               2)
            
            
               Awtorità kontraenti, li tkun irreferiet każ lill-korp nazzjonali kompetenti bl-għan li tiġi applikata l-proċedura ta' sigurtà prevista fl-Artikoli 8 u 18 tad-Direttiva 93/42, kif emendata bir-Regolament Nru 1882/2003, fir-rigward ta' apparat mediku li għandu l-marka CE, hi obbligata tissospendi l-proċedura ta' sejħa għal offerti sa l-eżitu ta' din il-proċedura ta' sigurtà, billi r-riżultat ta' din il-proċedura hu vinkolanti fuq din l-awtorità. Jekk l-applikazzjoni ta' tali proċedura ta' sigurtà twassal għal dewmien li jista' jikkomprometti l-operat ta' sptar pubbliku u, b'dan il-mod, is-saħħa pubblika, l-awtorità kontraenti għandha d-dritt tadotta l-miżuri provviżorji kollha neċessarji, filwaqt li tirrispetta l-prinċipju ta' proporzjonalità, sabiex tkun tista' tixtri l-materjali neċessarji biex dan l-isptar ikun jista' opera kif xieraq.
            
         
      (1)  ĠU C 69 tad-19.3.2005.